Walter Lübcke vuonna 2009
**Walter Lübcke** (22. elokuuta 1953 Bad Wildungen – 2. kesäkuuta 2019 Istha) oli saksalainen, Saksan kristillisdemokraattista unionia edustanut poliitikko, joka joutui uusnatsin murhaamaksi.

Lübcken murhan sanottiin olevan Saksan ensimmäinen poliittinen salamurha sitten vasemmistolaisen RAF:n tekojen 1970-luvulla ja ensimmäinen äärioikeistolainen salamurha sitten toisen maailmansodan. Syyttäjien mukaan se oli maan ensimmäinen äärioikeistolainen salamurha sitten Walter Rathenaun murhan vuonna 1922.

Ura
---

Lübcke opiskeli taloustiedettä Kasselin ammattikorkeakoulussa, erikoistuen henkilöstöjohtamiseen ja työn taloustieteeseen. Vuonna 1986 hän liittyi CDU:hun. Vuonna 1991 hän suoritti tohtorin tutkinnon. Vuosina 1999–2008 Lübcke oli Hessenin osavaltion parlamentin jäsen.

Vuonna 2015 Saksa päätti päästää maahan Syyrian sisällissodan pakolaisia, minkä seurauksena suuria määriä turvapaikanhakijoita saapui päivittäin rajan yli. Lübckesta tuli kansallisesti näkyvä hahmo, kun hän puolusti pakolaisten majoittamista. Raivokkaassa kaupungintalon kokouksessa Lübcke kehotti yleisön jäseniä puolustamaan kristillisiä arvoja. Sen vuoksi hän sai tappouhkauksia.

Walter Lübcken silta Kasselissa

Murha
-----

Lübcken ollessa 65-vuotias hänet ammuttiin kotonaan Kasselin kaupungissa. Hänet löydettiin sunnuntaiaamuna Isthan kylässä sijainneen kotinsa terasiilta. Häntä oli ammuttu päähän. Häneltä jäi vaimo ja kaksi aikuista lasta.

Äärioikeistolainen Stephan Ernst, 47, tunnusti ampuneensa Lübcken. Ernst tuomittiin elinkautiseen vankeusrangaistukseen, mikä tarkoittaa Saksassa vähintään 15 vuoden vankilassa oloa ennen ehdonalaiseen vapauttamista, mutta rikoksen "erityisen vakavuuden" takia vankilassaoloaika pidentyy todennäköisesti vähintään 22 vuoteen.

Ernstin motiivi oli rasismi ja muukalaiskammo. Ernstillä tiedettiin olleen uusnatsiyhteyksiä ja häntä syytettiin myös irakilaisen pakolaisen murhayrityksestä vuonna 2016. 

Ernstin DNA:ta löydettiin Lübcken paidasta. Pian pidätyksensä jälkeen Ernst myönsi ampuneensa Lübcken. Muutamaa kuukautta myöhemmin hän peruutti tunnustuksensa ja väitti toisen miehen ampuneen tappavan laukauksen vahingossa. Ernstin kolmannen version mukaan hän painoi liipaisinta, mutta myös toinen mies oli paikalla. Toinen mies, Markus H, kiisti osallisuutensa, mutta hänet tuomittiin ampuma-aserikoksista 18 kuukauden ehdolliseen rangaistukseen.

Oikeusistunnon lopussa Ernst kääntyi Lübcken lesken ja poikien puoleen ja sanoi: "Olen erittäin pahoillani siitä, mitä tein teille."

Lähteet
-------

1. 1 2 3  Hessische Parlamentarismusgeschichte – Zugang zu Quellen & Materialien *Hessische Parlamentarismusgeschichte*. Viitattu 15.7.2023. (saksaksi)
2. 1 2 3 4 5 6 7  German far-right gunman gets life for murder of politician Lübcke *BBC News*.  28.1.2021. Viitattu 15.7.2023. (englanniksi)
3. 1 2 3  German politician Lübcke shot in head at close range *BBC News*.  3.6.2019. Viitattu 15.7.2023. (englanniksi)
4. 1 2 3  Walter Lübcke: Man on trial admits to killing German politician *BBC News*.  5.8.2020. Viitattu 15.7.2023. (englanniksi)
5. ↑  DW: Neo-Nazi found guilty in murder of German politician


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Puola

 |
|  |
| Henkilöt | 
* Deutsche Biographie

 |

 |